RESOLUCIÓN do 12 de maio de 2021, da Xefatura Territorial de Pontevedra, pola que se modifica a Resolución do 13 de xaneiro de 2021 pola que se aproba a renovación do Plan de aproveitamento específico da anguía na desembocadura do río Ulla para o ano 2021.
Consellería de Medio Ambiente, Territorio e Vivenda — III. Outras disposicións — 24/05/2021

Antecedentes:
Primeiro. Mediante a Resolución do 13 de xaneiro de 2021, da Xefatura Territorial de Pontevedra, aprobouse a renovación do Plan de aproveitamento específico da anguía na desembocadura do río Ulla para o ano 2021 (DOG núm. 17, do 27 de xaneiro, e corrección de erros no DOG núm. 23, do 4 de febreiro).
Segundo. O anexo A da citada resolución establece a relación de embarcacións e tripulantes autorizados a participar neste plan de aproveitamento.
Terceiro. Os días 15.2.2021 e 2.3.2021, o representante da Confraría de Pescadores Virxe do Carme de Rianxo solicitou a modificación da tripulación das embarcacións Espada e O Quinso, respectivamente, xunto coa xustificación destes cambios.
Cuarto. O día 15.3.2021, o representante da Confraría de Pescadores Santiago Apóstol do Carril solicitou a modificación da tripulación das embarcacións María del Carmen e, o día 7.4.2021, solicitou a inclusión da embarcación Tilocha Primera que substitúe a embarcación Tilocha.
Quinto. O día 11.5.2021, o representante da confraría do Carril remitiu a documentación da embarcación Tilocha Primera e continúa así a tramitación de modificación do anexo A do plan de anguía.
Sexto. O cambio de tripulantes e a inclusión desta nova embarcación non supón un aumento do esforzo pesqueiro respecto do aprobado en anos anteriores, polo que o Servizo de Patrimonio Natural emitiu informe favorable sobre estes cambios.
Fundamentos de dereito:
Primeiro. A normativa de aplicación para a resolución deste procedemento vén determinada polo Decreto 130/2011, do 9 de xuño, polo que se regula a pesca profesional da anguía nas augas continentais competencia da Comunidade Autónoma de Galicia, así como pola Lei 2/2021, do 8 de xaneiro, de pesca continental de Galicia (DOG núm. 9, do 15 de xaneiro), e polo Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais (DOG núm. 106, do 4 de xuño).
Segundo. O artigo 9 do Decreto 130/2011 dispón que se poderán renovar os plans de aproveitamento específico de anguía por períodos dun ano, sempre que se cumpran as condicións e os informes previstos nos puntos dous e tres do dito artigo.
Terceiro. Segundo o Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia, e o Decreto 42/2019, do 28 de marzo, polo que se establece a estrutura orgánica da Consellería de Medio Ambiente, Territorio e Vivenda, corresponde a esta consellería, a través da Dirección Xeral de Patrimonio Natural, a ordenación, a conservación, a protección, o fomento e o aproveitamento sustentable dos recursos cinexéticos e piscícolas nas augas continentais.
Resolución:
Visto o exposto, acórdase a modificación do anexo A da Resolución do 13 de xaneiro de 2021, da Xefatura Territorial de Pontevedra, pola que se aproba a renovación do Plan de aproveitamento específico da anguía na desembocadura do río Ulla para o ano 2021, que queda como segue:
Confraría de Pescadores Santiago Apóstol do Carril
Confraría de Pescadores Virxe do Carmen de Rianxo
Contra a presente resolución poderá interporse recurso de alzada ante a conselleira de Medio Ambiente, Territorio e Vivenda, no prazo dun mes desde a publicación desta, segundo o recollido nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro).
Pontevedra, 12 de maio de 2021